
CAZUL NICOLAE IORGA, DUPĂ 70 DE ANI 



O TRAGEDIE PERPETUĂ 


în urmă cu 70 de ani, pe 28 noiembrie 1940, pe cîmpia de lîngă Strejnic, era găsit 
cadavrul ciuruit de gloanţe al marelui savant Nicolae lorga (care împlinise 69 de ani 
cu cîteva luni înainte)[JQ. A fost, desigur, unul dintre cele mai reprobabile evenimente 
din agitata viaţă politică a epocii. Scenariul crimei este îndeobşte cunoscut: savantul 
a fost lichidat de o echipă de şapte legionari obscuri (tot aceiaşi, se pare, cu asasinii 
lui Virgil Madgearu, eliminat în aceeaşi zi), care-l ridicaseră din vila sa de la Sinaia 
(cea de la Văleni, unde locuia de obicei, fusese avariată de cutremurul din acea 
toamnă) în seara zilei de 27 noiembrie, sub cuvînt că au ordin să-l ducă la Bucureşti, 
pentru “un interogator”. Savantul însuşi - complice pe faţă, după cum vom vedea, la 
lichidarea samavolnică a lui Codreanu - îşi bănuia soarta[2], iar contemporanii afirmă 


că asasinatul “plutea în aer”, cum se întîmplase şi şapte ani mai devreme, în cazul lui 
I. G. Duca. 

E greu să priveşti faptele “la rece”, deşi, după 70 de ani, o oarecare detaşare devine 
firească şi necesară. Că ucigaşii au aparţinut mediilor legionare e una; că însă 
Mişcarea Legionară ar putea fi culpabilizată generic, aceasta e discutabil. Ca şi în 
cazurile “Nicadorilor”, “Decemvirilor” şi “Răzbunătorilor” (echipele care-i 
“pedepsiseră” pe I. G. Duca, Mihai Stelescu şi Armând Călinescu), pare să fi fost vorba 
de o acţiune pe cont propriu, fără implicarea sau girul prealabil al conducătorilor 
superiori ai Gărzii[3}. Mai multe mărturii confirmă că Horia Sima a trăit un adevărat 
şoc la aflarea cumplitei veşti, nu atît din compasiune faţă de N. lorga (pe care 
legionarii, după cum vom vedea, nu prea aveau motive să-l iubească), cît realizînd 
gravitatea politică a faptului, ce punea o armă redutabilă în mîna duşmanilor 
legionarismului şi-i marca “obrazul” istoric cu o pată de neşters. Oricîte limite ar fi 
avut ca om şi politician, N. lorga era încă de pe atunci un mit naţional. Legionarii 
înşişi simţiseră acest fapt şi lui i se datora împrejurarea că istoricul, deşi purta în 
mare parte responsabilitatea morală (şi nu numai) pentru arestarea, parodia de 
proces şi asasinarea lui Corneliu Codreanu (în 1938), nu se afla printre vinovaţii 
întemniţaţi la Jilava (în aşteptarea unei judecăţi care n-a mai avut loc). De altfel, 
dacă acel grup legionar “rebel” n-ar fi acţionat precipitat, “pata istorică” ar fi marcat 
probabil, cîţiva ani mai tîrziu, “obrazul” mult mai gros al comuniştilor... 

Să remarcăm şi un alt fapt. Toate asasinatele legionare de pînă atunci (este vorba de 
cele enumerate mai sus, căci împuşcarea prefectului C. Manciu, în 1924, n-a fost un 
asasinat, făcîndu-se în legitimă apărare, cum s-a şi stabilit de către Justiţia vremii, 
care l-a achitat în unanimitate pe Codreanu) fuseseră urmate invariabil de predarea 
de bună voie şi mărturisirea făptaşilor, care putuseră trece astfel, în ochii multora, 
drept martiri ai unei cauze. în cazul crimelor de la sfîrşitul lui noiembrie 1940, iată 
însă că făptaşii au fugit şi s-au ascuns, ca nişte criminali de rînd, unii fiind condamnaţi 
în contumacie. Deşi comisă de elemente cu apartenenţă gardistă, lichidarea lui N. 
lorga nu mai poartă pecetea “pedepsirii” de tip legionar, ci a unui asasinat politic 
ordinar, pe cît de monstruos, pe atît de inoportun. E şi acesta un semn - cinic, dar nu 
mai puţin relevant - al unei anumite degradări structurale a legionarismului, pe fondul 
tensionat şi confuz de după dispariţia “Căpitanului”. 



Astăzi, în afara cercurilor legionare, oamenilor le este obscur ce-au avut legionarii cu 
“marele lorga”. De aceea, nu-i inutil să ne reamintim cîteva fapte, pe fondul general 
al epocii respective (în nici un caz pentru a-i scuza pe asasini, sau actul în sine, ci 
doar pentru a contextualiza o situaţie complexă, care sfidează poncifele istorice 
curente şi ne pune în faţa unei tragedii cu multe încrengături). 
Începînd din anii '20, N. lorga devenise o personalitate tot mai controversată, din 
punct de vedere politic, dar şi moral. Octavian Goga îl putuse califica (Mustul care 
fierbe, Bucureşti, 1927, p. 88) drept “monumentala incarnaţie a proorocului, care şi-a 
mîncat tablele legii”. Orbit de orgoliu, înţelegînd tot mai puţin noile vremuri şi 
înstrăinîndu-se de generaţiile tinere, N. lorga devenise, treptat, un titan desuet şi 
singuratic, greu de contestat în templul ştiinţei lui[4J, dar adeseori ridicol în arena 
publică şi tot mai incoherent în manifestările sale politice. 
Guvernul pe care l-a prezidat, la începutul anilor ‘30, a reprezentat cel mai răsunător 
eşec guvernamental din România Mare (fapt recunoscut parţial chiar şi de orgoliosul 
protagonist: “Eu nu mai sînt eu!”)[5]. Mai tîrziu se va complace să fie o unealtă docilă 
a ambiţiilor dictatoriale şi a pornirilor antiromâneşti ale lui Carol II (de formarea 
căruia se ocupase pe vremuri), inclusiv în acel penibil Front al Renaşterii Naţionale (ai 
cărui membri, îmbrăcaţi în uniforme aproape carnavaleşti şi reduşi la postura de 












yesmen, nu erau altceva decît bufonii oportunişti ai unui rege nebun). Acrit şi 
pătimaş, ura lui devine adeseori stihială. Gazetăria lui capătă şi ea, mai mult decît 
oricînd, tonuri viscerale. Nu-i cruţă decît pe cei dispuşi să se smerească în umbra lui. 
Nu numai că între el şi cei mai tineri se sapă o prăpastie, dar se răcesc şi multe dintre 
vechile prietenii şi colaborări. Faimoasa glumă a lui A. C. Cuza are un tîlc mai 
general: ieşind din Universitate, lorga se încrucişează cu acesta pe trepte şi-l 
întreabă, cu o politeţe rece, ce mai face; răspunsul vine tăios: “După cum vezi, d-le 
lorga, eu urc, iar dumneata cobori”... [6] 



Generaţia de la 1922 avusese în N. lorga - ca şi în A. C. Cuza, 0. Goga, N. C. Paulescu, 
S. Mehedinţi, C. Şumuleanu sau I. Găvănescul - unul dintre principalii săi dascăli 
naţionalişti. Ruptura dintre “tineri” şi “bătrîni”, pecetluită prin înfiinţarea Legiunii 
Arhanghelul Mihail (1927) pe ruinele Ligii Apărării Naţionale Creştine (L.A.N.C.), a 
dus, implicit, şi la îndepărtarea de profesorul lorga. Acesta nu le iartă legionarilor 
lipsa de smerenie în faţa personalităţii sale de “apostol al neamului” şi apetenţa către 
mentori spirituali şi politici mai tineri (Nichifor Crainic o vreme, apoi - mult mai 
pregnant - Nae lonescu). Pe de altă parte, profesorul alunecase între timp, cum 
atestă contemporanii, spre tabăra masonică, în măsură să-i înlesnească “onoruri” 




consolatoare (în ţară, dar şi în străinătate), la care era, zice-se, tot mai sensibilJT]. în 
1932 semnează, ca Preşedinte al Consiliului de Miniştri, un decret de dizolvare a 
Gărzii de Fier, deşi aceasta nu săvîrşise, la data respectivă, nici un act de violenţă. 
(Se trece prea uşor cu vederea faptul că violenţele legionare s-au ivit ca replici la 
abuzurile puterii politice în funcţiune: nu înseamnă a formula o scuză, ci doar a face 
o constatare afirmând că legionarismul a fost silit, practic, să devină extremist.) Cu 
excepţia unui scurt articol encomiastic dedicat lui Ionel Moţa şi Vasile Marin, martirii 
de la Majadahonda[8], lorga continuă să-i denigreze pe legionari, cîteodată cu 
oarecare dreptate, însă adesea fără nici un temei serios, iar diatribele din primăvara 
lui 1938 (linge-blide, suflete de asasini etc.) n-au fost decît un pisc al urii sale 
îndelung cumulate, de care Carol II a ştiut să se folosească în mod abil (şi probabil 
amuzându-se mefistofelic în sinea sa, dacă nu cumva şi în cercurile intime). 



Răspunzînd numeroaselor defăimări din Neamul Românesc (veche publicaţie 
iorghistă), Codreanu (fost ucenic al acestuia întru naţionalism, pe vremea studenţiei 
sale ieşene) îl acuză pe profesor, într-o scrisoare deschisă, de “necinste sufletească”: 
“Dar din adîncul unui suflet lovit şi nedreptăţit, îţi strig - şi îţi voi striga şi din adîncul 
gropii - că eşti un necinstit sufleteşte, care ţi-ai bătut joc pe nedrept de sufletele 












noastre nevinovate”. Se vede că Zelea Codreanu n-ar fi aprobat însă în nici un caz 
asasinatul de mai tîrziu: “Nu veţi întîmpina nici dumneavoastră, domnule profesor, şi 
nici ceilalţi care v-aţi asumat răspunderea unei sîngeroase şi nedrepte opresiuni, nu 
numai nici o violenţă, dar nici măcar vreo opunere” (“Căpitanul” dizolvase partidul - 
v. Circulara Nr. 148 - încă din februarie, neacceptînd să mai activeze politic în 
condiţiile dictaturii regale; el transmisese tuturor legionarilor mesajul rezistenţei 
non-violente, spre a nu preface România “într-o Spanie însîngerată”; din păcate, 
sîngele avea să curgă după ce el nu va mai fi: e calea pe care au forţat-o Palatul şi 
Guvernul, declanşînd un adevărat “terorism de stat”, în urma căruia au fost 
exterminaţi aproape 300 de legionari, începînd cu Codreanu însuşi; e o mistificare 
indignă să se vorbească de crimele legionare fără a se ţine seama de mult mai 
numeroasele crime împotriva legionari lor)\9}. N. lorga este sfătuit de Palat - care 
căuta un pretext să-l aresteze pe Codreanu - să-i intenteze acestuia proces de 
ultragiu. lorga se conformează şi continuă să pună paie pe foc. 
Rămîne zguduitoare - dincolo de orice poziţie ideologică am adopta - mărturia 
teologului Gh. Racoveanu cu privire la o instigaţie a lui lorga, de un cinism împins 
pînă la abjecţie, făcută chiar într-una dintre secţiunile Senatului: “Ei, Domnilor! V-aţi 
speriat? V-aţi speriat de nişte copiii? Eu, Domnilor, l-am întrebat odată pe Colonelul 
Boyle [ataşat militar anglo-canadian, salvatorul coloniei româneşti din Odesa 
revoluţiei bolşevice - n. n.]: «Cum ai putut Dumneata, Domnule, să salvezi singur 
colonia românească din Odesa, în vremea revoluţiei bolşevice?». Şi Colonelul Boyle 
mi-a răspuns: «Domnule Profesor, eu sînt canadian şi vînător, iar la noi, în Canada, 
vînatul cel mai al dracului e dinele sălbatic. Te atacă în haită. Poţi să dobori 
Dumneata unul, doi, patru; cei ce rămîn te sfîşie. Ei, dar de eşti vînător cu 
experienţă, vei observa Dumneata că în grămada care atacă este unul care conduce. 
Pe acela de-l ţinteşti între ochi, toată liota se împrăştie!»”. “Mă aflam - îşi amintea în 
1958, în exil, Gh. Racoveanu (1900-1967) - în localul redacţiei Cuvântului cînd a sosit 
acolo, revoltat, Nae lonescu: «Auzi, măi, Nebunul! Auzi ce vorbeşte?! Ăsta e îndemn 
la asasinat!». Şi Nae lonescu mi-a povestit ce spusese lorga la Senat. ..’ TlOl . 
în fine, în 1939, cînd “pedepsitorii” lui Armând Călinescu (executaţi fără judecată) au 
fost expuşi pe cheiul Dîmboviţei, “marele lorga” se pretează la impardonabilul gest de 
a lovi cu piciorul în cadavre! “Cred că atunci şi-a semnat singur - spunea un martor 
ocular - condamnarea la moarte”... N. Steinhardt însuşi relatează acest caz în 
Jurnalul fericirii (ed. 1991, p. 387), nu însă fără a preciza: “Dar niciodată 
turpitudinea victimei nu scuză pe ucigaş...” (cu referire la abominabila asasinare 
consecutivă a savantului) |T11 . 





Iorga devenise atît de incontinent în prejudecăţile şi patimile sale incit am putea spune despre el, 
mult mai îndreptăţit, ceea ce spunea G. Călinescu despre bietul Slavici: anume că, în 1940, 
“moartea a scăpat opera de om”... Cu precizarea că ar fi fost însă mai bine - pentru toată lumea - 
să fi murit de altă moarte, iar judecata lui să rămînă strict în seama lui Dumnezeu. 
Toate acestea reprezintă un adevăr tragic şi complex al istoriei noastre. Abordarea lui 
demagogică şi unilaterală e un semn de grosolănie sufletească şi intelectuală, pe care nu-1 cred de 
bun augur în perspectiva unui viitor mai curat şi mai demn, aşa cum ni-1 dorim cu toţii. Sîngele 
legionar n-a avut altă culoare decît sîngele adversarilor Legiunii! 
După o jumătate de veac de minciună, s-a spus că singura noastră şansă reală ar fi 
adevărul. Modul în care istorici de profesie ca Dinu C. Giurescu, loan Scurtu, Cristian 
Popişteanu, Andrei Pippidi, Cristian Troncotă, Adrian Cioroianu şi mulţi alţii (ca să nu 
mai vorbim de politrucii curenţi ai noilor ideologii dominante: politologi, gazetari, 
talk-show -işti etc.) au prezentat public în ultimii ani, fie în scris, fie în “dezbateri” 
radio-televizate, evenimentele din noiembrie 1940 (pe fondul mai general al istoriei 
noastre interbelice) dovedeşte încă o dată cît de departe sîntem, în continuare, de 
“etica adevărului”. Istoriografia noastră stă, ca şi ieri, sub handicapul “imperativelor 
ideologice”. Teama de adevărul sol este şi ea o tragedie naţională. 



în ce priveşte interesul mai general de a întreţine, cu orice preţ şi cu orice mijloace, 
legenda cea mai neagră despre “fenomenul legionar”, el se leagă, dincolo de 
presiunea perpetuă - dar mai lesne de înţeles - a cercurilor evreieşti, de tendinţa tipic 
autohtonă de a avea la îndemînă nişte “ţapi ispăşitori” atît pentru viciile şi 
neîmplinirile trecutului, cît şi pentru viciile şi neîmplinirile prezentului, ca şi de 
teama tuturor lichelelor faţă de o eventuală fermitate justiţiară, prin care legionarii 
au reuşit să tulbure odinioară - cu mijloace mai mult sau mai puţin “ortodoxe” - tot 
putregaiul politicianist al vremii lor. 



Cît despre lorga însuşi, care rămîne, dincolo de orice amănunte biografice, unul dintre 
marii cărturari ai neamului, i-am sluji mult mai fertil şi mai cuviincios memoria 
urmîndu-l pe calea erudiţiei şi a creaţiei ri21 decît minţind “pios” în numele lui şi 
întreţinîndu-l ca marotă a luptelor ideologice, în tîrziul unei istorii care riscă să 
repete tocmai greşelile din care a refuzat să tragă toate cuvenitele învăţături. 


Răzvan CODRESCU 











m S-au lansat zvonuri, încă din epocă, şi despre o groaznică profanare a cadavrului. Istoricul 
Andrei Pippidi însuşi (rudă de sînge cu N. Iorga) a recunoscut însă public că nici un document 
oficial nu atestă aşa ceva. 

m Se citează deseori impresionantele sale premoniţii lirice: Din turnul sorţii/ îţi strigă morţii/ 
Viers de aramă:/ Bagă de seamă!// Patima-şi are/ Răscumpărare:/ Cînd se destramă,/ Bagă de 
seamă!//Iar norocul,/ Cînd schimbă locul,/Iţi cere vamă:/Bagă de seamă! (“Bagă de seamă!”), 
sau, mai ales: Au fost tăind un brad bătrîn,/ Fiindcă făcea prea multă umbră./ Şi-atuncea din 
pădurea sumbră/ Se auzi un glas păgîn:// O voi ce-n soare cald trăiţi/ Şi aţi străpuns strămoşul 
nostru,/ Să nu vă strice rostul vostru,/De ce sunteţi aşa grăbiţi?// In anii mulţi cît el a fost,/De-a 
lungul ceasurilor grele,/ Sub paza crăcilor rebele,/ Mulţi şi-au aflat un adăpost.// Moşneagul 
stînd pe culme drept/ A fost la drum o călăuză/ Şi-n vremea aspră şi ursuză/ El cu furtunile-a dat 
piept.// Folos aduse cît fu viu,/ Ci mort acuma, cînd se duce,/ Ce alta poate-a vă aduce/ Decît 
doar încă un sicriu? (“Brad bătrîn”). A existat şi aserţiunea - greu de creditat - că pe Iorga îl 
ajunseseră remuşcările după asasinarea “Căpitanului” şi că relaţiile sale cu “camarilla” şi 
“oculta” se tensionaseră în asemenea măsură încît cineva (din anturajul Alicei Voinescu) l-ar fi 
auzit ameninţînd la Palat: „Lasă că o să destăinui eu misterul asasinării lui Codreanul”. Temerile 
că va fi lichidat s-ar fi referit nu atît la legionari, cît la cei cărora le devenise “tovarăş de drum” şi 
care, prin lichidarea lui ca aliat incomod, urmăreau să le pună şi legionarilor în cîrcă un asasinat 
care să-i compromită definitiv... 

m Comandamentul Gărzii de Fier pretinde a nu fi ordonat şirul de acţiuni criminale de la sfîrşitul 
lui noiembrie 1940, care ar fi fost iniţiate de un grup rebel, manipulat, poate, de forţe ostile 
României (a se vedea punctul de vedere al lui Horia Sima, în Cazul Iorga-Madgearu. Declaraţii 
făcute de Dl. Horia Sima revistei “Carpaţii - 1961 , Colecţia “Omul Nou”, Miami Beach, 1992). 
Fapt este că Horia Sima nu a repudiat cu promptitudine, public şi oficial, asasinatul, lăsînd 
impresia că, chiar dacă nu l-a ordonat el însuşi, l-a girat moral, atunci şi mai tîrziu, menajîndu-i 
impardonabil pe asasini. 

[4] Deşi au fost şi astfel de contestaţii, vizând mai ales “urechismul” unor citate şi trimiteri din 
scrierile sale de specialitate, desuetudinile sale de “om al secolului al XlX-lea” (inclusiv “estetica 
inchizitorială” din sintezele sale - astăzi pur şi simplu hilare - de istoria literaturii române a 
secolelor XIX-XX) sau gîndirea sa “asistematică”, certată adică, vezi Doamne, cu filosofia şi cu 
metoda. în consensul generaţiei lui, tînărul M. Eliade l-a atacat el însuşi pe marele istoric (mai 
ales pentru Essai de synthese de l ’histoire universelle), dar mai tîrziu va regreta acest fapt şi-şi va 
mărturisi admiraţia de fond pe care i-a purtat-o ( cf. , de pildă, Memoria: 1907-1960, Editura 
Humanitas, Bucureşti, 1991, p. 125 şi urm.) 

[5] Cf, pe lîngă presa vremii şi pe lîngă memorialistica unor actanţi politici de prima mînă (Carol 
II, C. Argetoianu, D. Ghica etc.), concluzia unui istoric actual de talia d-lui Florin Constantiniu: 


„Guvernul prezidat de savant (1931-1932) era însă o caricatură de guvern. Ministrul de Externe, 
Dimitrie Ghica, a lăsat descrieri savuroase, în memoriile sale, despre şedinţele de cabinet, 
desfăşurate într-o totală dezordine şi începute cu «historiettes scabreuses». Constantin 
Argetoianu, care, în amintirile sale, îl critică, uneori, în termeni inadmisibili pe primul ministru, 
nu ezita să-l persifleze în forme crude şi faţă de colegii de cabinet («Ştiu să-l manevrez, am fost 
şase luni medic la Salpetriere» - spital de boli mintale de la Paris). Criza economică avea să 
răpună şi acest experiment politic, căci, dacă regele putea tolera interzicerea plăţii salariilor la 
funcţionari şi învăţători, neplata soldelor putea afecta stabilitatea şi capacitatea militară a ţării” 
(<O istorie sinceră a poporului român, ed. a IlI-a revăzută şi adăugită, Editura Univers 
Encliclopedic, Bucureşti, 2002, pp. 319-320). 

1 6] Iorga va deveni, de altfel, un “client” predilect al epigramiştilor şi polemiştilor epocii, iar 
faimoasele Strofe cu pelin de mai pentru Iorga Neculai ale lui Păstorel (Al. O.) Teodoreanu nu 
reprezintă un caz de excepţie, ci expresia cea mea plină de “duh” a unei tendinţe ce şi-a avut şi 
laturile ei grobiene. 

IU Era în convingerea epocii că interesele masonice şi cele evreieşti se suprapuneau în cea mai 
mare măsură (de unde şi sintagma - curentă pînă spre jumătatea secolului trecut - de “iudeo- 
masonerie”). Unul dintre marile scandaluri de după primul război mondial, de care a fost legat şi 
numele lui N. Iorga ca mijlocitor indirect, aruncînd mari suspiciuni asupra noii lui “feţe”, a fost 
cel al listei de “studenţi români” desemnaţi să beneficize de cei 700.000 de franci alocaţi anual 
de guvernul francez pentru bursele de studii în Franţa ale tinerilor “fraţi latini de la Dunăre”. 
Simptomatic rămîne articolul “O mare ruşine” (cf. Mustul care fierbe, ed. cit., pp. 77-81) al lui 
Goga, chiar dacă de o retorică totuşi prea radicală, din care citez, fără alte comentarii: “Am 
primit lista studenţilor beneficiari ai dărniciei protectoare [a statului francez], care angajează 
recunoştinţa şi onoarea ţării, şi am constatat că abia 30 de procente sînt români... Publicăm acest 
pomelnic în întregime, aşa cum ni s-a transmis de la Paris. [...] Simpla înşiruire a numelor 
lămureşte totul: sînt în absoluta lor majoritate evrei, cei mai mulţi din casta cetăţenilor neofiţi, 
care au exact atîta legătură de suflet cu ţărîna Basarabilor cît aveţi d-voastră cu apa Iordanului 
din Testamentul vechi. [...] E la mijloc, desigur, una dintre acele fantastice învîrteli cu care noi 
ne-am obişnuit aici acasă, de cîte ori vine vorba de revărsarea bunătăţilor... Ni s-au dat chiar 
oarecari detalii, ni s-a indicat şi promotorul acestei liste talmudice, în persoana unui domn 
profesor de la Sorbona, francez naturalizat, pe care protecţiunea şi intervenţia d-lui Iorga l-ar fi 
avansat arbitru al doleanţelor româneşti la Universitatea din Paris...” (pp. 79-80, subl. n.). N-ar 
fi lipsit de interes ca un istoric profesionist onest să cerceteze cazul mai îndeaproape, spre a se 
vedea, între altele, şi în ce măsură a fost implicat N. Iorga (cel care nu demult ţinuse în Neamul 
Românesc, cot la cot cu un A. C. Cuza, şi cu o retorică încă mai radicală decît a lui Goga, acida 
rubrică... “Evreii noştri”!). 


[8] Art. “Doi băieţi viteji: Moţa şi Marin”, apărut în Neamul românesc din 19 ianuarie 1937, nu 
trebuie privit ca semn al vreunei simpatii pentru legionari, ci mai degrabă ca un gest de 
“probitate strategică” (îi laudă pe cei morţi dojenindu-i pe cei vii: “Luptînd pentru credinţa lor 
creştină şi pentru cinstea poporului lor, pentru ce este etern, scump şi curat în latinitatea 
nebolşevizată, doi tineri Români, doi Băieţi viteji, Moţa şi Marin, au căzut înaintea Madridului 
apărat de Roşii. [...] Prinşi de un entuziasm care se cere condus şi nu înăbuşit - pentru că altfel 
rămîne celălalt entuziasm, contra căruia Statul nu poate lupta îndeajuns şi mai ales singur -, 
încălziţi de o idee căreia i se închinaseră întregi, ei şi-au zis că e preferabil, decît în România 
însăşi o agitaţie care nu-i aduce întotdeauna bine, să meargă acolo unde nu sînt discursuri şi 
demonstraţii de stradă, ci omul stă în fiecare clipă în faţa morţii, pentru ce crede el sfînt şi 
mare...”), altminteri în consonanţă cu mai toată opinia publică a momentului, 
ia Pentru un tablou cronologic şi comparativ al violenţelor statului împotriva legionarilor şi ale 
legionarilor împotriva terorismului de stat, a se vedea Nicolae Roşea, Cronica unor violenţe 
politice, Editura Mişcării Legionare, Madrid, 1991 (reed. Editura Constant, Sibiu, 2000), 
concluziile urmînd să le tragă singur fiecare cititor. 

rioi Art. “Pe cine au omorît...”, de nenumărate ori publicat, întîi de presa de dreapta din exil, apoi 
şi de cea postdecembristă din ţară (cf., de pildă, Puncte cardinale, anul VII, nr. 11/83, noiembrie 
1997, p. 7). Ca şi Nae Ionescu, Gh. Racoveanu, la vremea aceea, nu era legionar încadrat, ci doar 
simpatizant al Legiunii. “Binecuvîntarea” asasinatului ar fi dat-o, conform lui Gh. Racoveanu, 
inclusiv Patriarhul Miron Cristea (pe atunci şi prim-ministru), chiar într-o predică pascală: “Un 
om, în ale cărui vine nu curge nici un strop de sînge românesc [calomnie curentă la adresa lui 
Codreanu, ca şi, mai demult, la cea a lui Eminescu], vrea să dea foc ţării [?!]. Apoi, mai bine să 
moară unul pentru popor, decît să piară poporul pentru unul!” (parafrază deconcertantă a sfatului 
lui Caiafa consemnat la Ioan 18, 14). 

rin Şi comentează mai departe: “Nu încape deci scuză pentru cele petrecute în pădurea de la 
Strejnicu, ci numai - pentru noi, nu pentru ucigaşi - încredinţarea că dreptul şi nedreptul, lumina 
şi întunericul, binele şi răul sînt distribuite în mod mai pestriţ decît bănuiam. Lui Iorga, de altfel, 
i se aplică întocmai vorbele lui Bossuet despre abatele de Rance: C'est un homme contre lequel 
on ne saurait avoir raison ”. 
ri2i Amîndouă în mare suferinţă astăzi... 

